Echipa formată din Monica Niculescu și Cristina Bucșa s-a calificat în semifinalele probei de dublu din cadrul turneului „WTA 500” de la Strasbourg.
Monica și Cristina (sportivă născută la Chișinău, dar care reprezintă Spania) le-au învins pe americancele Ashlyn Krueger și Sloane Stephens, scor 6-2, 6-3. Meciul a durat doar 53 de minute.
Cele două se vor duela în penultimul act cu echipa învingătoare din meciul Giuliana Olmos / Alexandra Panova - Demi Schuurs / Luisa Stefani (favorite 2).
Prin prezența în semifinale, Niculescu și Bucșa și-au asigurat un cec de 14.280 de euro și 195 de puncte în clasamentul WTA de dublu.
De-a lungul timpului, la turneul de la Strasbourg s-au impus mai multe românce: Irina Spîrlea (1998 - simplu), Andreea Ehritt-Vanc (2005 - dublu), Raluca Olaru și Mihaela Buzărnescu (2018 - dublu).